Pakkausseloste: Tietoa potilaalle. Komboglyze 2,5 mg/1 000 mg kalvopäällysteinen tabletti. saksagliptiini/metformiini - PDF
Download "Pakkausseloste: Tietoa potilaalle. Komboglyze 2,5 mg/1 000 mg kalvopäällysteinen tabletti. saksagliptiini/metformiini"
1 Pakkausseloste: Tietoa potilaalle Komboglyze 2,5 mg/1 000 mg kalvopäällysteinen tabletti saksagliptiini/metformiini Lue tämä pakkausseloste huolellisesti, ennen kuin aloitat lääkkeen käyttämisen, sillä se sisältää sinulle tärkeitä tietoja. - Säilytä tämä pakkausseloste. Voit tarvita sitä myöhemmin. - Jos sinulla on kysyttävää, käänny lääkärin, apteekkihenkilökunnan tai sairaanhoitajan puoleen. - Tämä lääke on määrätty vain sinulle eikä sitä tule antaa muiden käyttöön. Se voi aiheuttaa haittaa muille, vaikka heillä olisikin samanlaiset oireet kuin sinulla. - Jos havaitset haittavaikutuksia, käänny lääkärin, apteekkihenkilökunnan tai sairaanhoitajan puoleen, vaikka kokemiasi haittavaikutuksia ei olisikaan mainittu tässä pakkausselosteessa. Tässä pakkausselosteessa kerrotaan: 1. Mitä Komboglyze on ja mihin sitä käytetään 2. Mitä sinun on tiedettävä, ennen kuin käytät Komboglyze-valmistetta 3. Miten Komboglyze-valmistetta käytetään 4. Mahdolliset haittavaikutukset 5. Komboglyzen säilyttäminen 6. Pakkauksen sisältö ja muuta tietoa 1. Mitä Komboglyze on ja mihin sitä käytetään Komboglyze sisältää kahta vaikuttavaa ainetta: saksagliptiinia, joka kuuluu DPP-4 estäjät (dipeptidyylipeptidaasi-4-estäjät) lääkeryhmään ja metformiinia, joka kuuluu biguanidit lääkeryhmään. Molemmat ovat suun kautta otettavia diabeteslääkkeitä. Mihin Komboglyze-valmistetta käytetään Komboglyze-valmistetta käytetään tyypin 2 diabeteksen hoitoon. Miten Komboglyze vaikuttaa Sekä saksagliptiini että metformiini edistävät verensokeritasapainon pysymistä hyvänä. Ne suurentavat insuliinipitoisuuksia aterian jälkeen. Ne myös vähentävät elimistön omaa sokerituotantoa. Komboglyze auttaa alentamaan verensokeripitoisuuttasi yhdessä ruokavalion ja liikunnan kanssa. Komboglyzeä voi käyttää pelkästään tai yhdessä diabeteksen hoidossa käytetyn lääkkeen sulfonyyliurean tai insuliinin kanssa. Jotta diabeteksen hoitotasapaino pysyisi hyvänä, on tärkeää, että jatkat ruokavaliohoitoa ja liikunnan harrastamista myös Komboglyze-hoidon aikana. Noudata siis edelleen lääkärin tai hoitajan antamia ruokavalio- ja liikuntaohjeita. 2. Mitä sinun on tiedettävä, ennen kuin käytät Komboglyze-valmistetta Älä käytä Komboglyze-valmistetta - jos olet allerginen saksagliptiinille, metformiinille tai tämän lääkkeen jollekin muulle aineelle (lueteltu kohdassa 6); - jos jokin muu samantyyppinen diabeteslääke on aiheuttanut sinulle vakavan allergisen reaktion (yliherkkyysreaktion). Vakavan allergisen reaktion oireita voivat olla seuraavat: - Ihottuma 61
2 - Ihosta kohoava, punoittava nokkosihottuma - Kasvojen, huulten, kielen tai nielun turvotus, joka voi aiheuttaa hengitys- tai nielemisvaikeuksia. - Jos sinulla on näitä oireita, lopeta Komboglyzen käyttö ja ota heti yhteys lääkäriin tai hoitajaan. - jos sinulla on joskus ollut diabeettinen kooma; - jos sinulla on diabetekseen liittyvä ketoasidoosi. Sen merkkejä ovat nopea painon lasku, pahoinvointi ja oksentelu; - jos sinulla on munuais- tai maksavaivoja; - jos olet äskettäin saanut sydänkohtauksen tai sinulla on sydämen vajaatoiminta tai vakavia verenkiertohäiriöitä tai hengitysvaikeuksia, jotka saattavat johtua sydänvaivoista; - jos sinulla on vaikea infektio (tulehdus) tai nestehukka; - jos imetät (ks. myös kohta Raskaus ja imetys ); - jos juot runsaasti alkoholia (päivittäin tai silloin tällöin) (ks. kohta Komboglyzen käyttö alkoholin kanssa ); - jos sinulle suunnitellaan röntgentutkimusta, jossa käytetään varjoainetta. Kerro asiasta lääkärillesi ja tauota Komboglyzen käyttö röntgentutkimuksen ajaksi ja lisäksi 2 päiväksi tai tätä pidemmäksi ajaksi tutkimuksen jälkeen (munuaistoiminnasta riippuen). Älä käytä Komboglyze-hoitoa, jos jokin edellä mainituista koskee sinua. Jos olet epävarma, kysy neuvoa lääkäriltä tai apteekkihenkilökunnalta ennen Komboglyzen käyttöä. Varoitukset ja varotoimet Keskustele lääkärin tai apteekkihenkilökunnan kanssa ennen kuin käytät Komboglyze-hoitoa - jos sinulla on tyypin 1 diabetes (jolloin elimistössä ei muodostu lainkaan insuliinia). Komboglyze-valmistetta ei pidä käyttää sen hoitoon; - jos käytät insuliinia tai sulfonyyliureaksi kutsuttua diabeteslääkettä samanaikaisesti Komboglyze-valmisteen kanssa. Tällöin lääkäri voi haluta pienentää insuliinin tai sulfonyyliurean annosta matalan verensokeripitoisuuden välttämiseksi; - jos jokin muu diabeteslääke on aiheuttanut sinulle allergisen reaktion; - jos sinulla on jokin immuunipuolustusta heikentävä sairaus tai käytät immuunipuolustusta heikentävää lääkettä; - jos olet menossa leikkaukseen, joka tehdään nukutuksessa tai jossa käytetään laajaa puudutusta. Lopeta lääkkeen käyttö viimeistään 48 tuntia ennen suunniteltua leikkausta, joka tehdään nukutuksessa, ja aloita hoito uudestaan vasta aikaisintaan 48 tunnin kuluttua leikkauksesta. Noudata lääkärin ohjeita hoidon lopettamisen ja uudelleen jatkamisen suhteen. Ota yhteys lääkäriin, jos sinulla on akuutin haimatulehduksen oireita, kuten pitkittyvää, vaikeaa vatsakipua. Diabeteksen komplikaationa esiintyy yleisesti ihomuutoksia. Saksagliptiinin ja tiettyjen samaan lääkeryhmään kuuluvien diabeteslääkkeiden käyttöön on liittynyt ihottumaa. Noudata lääkäriltä tai hoitajalta saamiasi ohjeita ihon ja jalkojen hoidosta. Jos jokin edellä mainituista koskee sinua tai olet epävarma asiasta, ota yhteys lääkäriin tai apteekkihenkilökuntaan ennen Komboglyzen käyttöä. Munuaisten toimintakokeet Komboglyze-hoidon aikana lääkäri seuraa munuaistesi toimintaa. kokeet tehdään vähintään kerran vuodessa. Munuaistoimintaa seurataan tiheämmin jos olet iäkäs. jos munuaistoimintasi on heikentynyt tai saattaa heikentyä. 62
3 Lapset ja nuoret Komboglyze-hoitoa ei suositella lapsille eikä alle 18-vuotiaille nuorille. Ei tiedetä, onko tämä lääke turvallinen ja tehokas, kun sitä käytetään alle 18-vuotiaille lapsille ja nuorille. Muut lääkevalmisteet ja Komboglyze Kerro lääkärille tai apteekkihenkilökunnalle, jos parhaillaan käytät tai olet äskettäin käyttänyt muita lääkkeitä. Kerro lääkärille tai apteekkihenkilökunnalle etenkin, jos käytät jotakin seuraavista: - alkoholia sisältäviä lääkkeitä - simetidiiniä (mahavaivojen hoitolääke) - ketokonatsolia (sieni-infektioiden hoito) - keuhkoputkia avaavia lääkkeitä (beeta-2-agonisteja astman hoitoon) - nesteenpoistolääkkeitä (diureetteja, jotka tehostavat nesteen erittymistä virtsana) - diltiatseemia (korkean verenpaineen hoito) - rifampisiinia (mikrobilääke esim. tuberkuloosin hoitoon) - kortikosteroideja (esim. astman ja nivelreuman hoito) - karbamatsepiinia, fenobarbitaalia tai fenytoiinia (epilepsialääkkeitä, myös pitkäaikaisen kivun hoito). Jos jokin edellä mainituista koskee sinua tai olet epävarma asiasta, ota yhteys lääkäriin tai apteekkihenkilökuntaan ennen Komboglyzen käyttöä. Komboglyzen käyttö alkoholin kanssa Vältä alkoholin käyttöä Komboglyze-hoidon aikana, sillä alkoholi voi suurentaa maitohappoasidoosin riskiä (ks. kohta 4 "Mahdolliset haittavaikutukset ). Raskaus ja imetys Älä käytä Komboglyze-hoitoa, jos olet raskaana tai toivot raskautta. Lääke saattaa vaikuttaa lapseen. Älä käytä Komboglyze-hoitoa, jos imetät tai aiot imettää. Metformiini erittyy pieninä määrinä rintamaitoon. Kysy lääkäriltä tai apteekista neuvoa ennen minkään lääkkeen käyttöä raskauden tai imetyksen aikana. Ajaminen ja koneiden käyttö Saksagliptiini ja metformiini saattavat vaikuttaa ajokykyyn ja koneiden käyttökykyyn. Älä aja autoa äläkä käytä koneita, jos sinua huimaa Komboglyze-hoidon aikana. Hypoglykemia saattaa vaikuttaa kykyysi ajaa autoa tai käyttää työkaluja tai koneita turvallisesti ja tämän lääkkeen käyttöön liittyy hypoglykemian riski, kun sitä otetaan yhdessä lääkkeiden kanssa, joiden tiedetään aiheuttavan hypoglykemiaa, kuten insuliini ja sulfonyyliureat. 3. Miten Komboglyze-valmistetta käytetään Ota tätä lääkettä juuri sen verran kuin lääkäri on määrännyt. Tarkista annostusohjeet lääkäriltä tai apteekista, jos olet epävarma. Jos lääkäri määrää Komboglyze-valmistetta yhdessä sulfonyyliurean tai insuliinin kanssa, muista ottaa myös tämä toinen lääke lääkärin ohjeiden mukaisesti saadaksesi parhaimman hoitotuloksen. Lääkeannos Käyttämäsi Komboglyze-annos riippuu voinnistasi ja entuudestaan käyttämistäsi metformiiniannoksista ja/tai erillisten saksagliptiini- ja metformiinitablettien annoksista. Lääkäri kertoo sinulle tarkan Komboglyze-annoksen. Suositeltu annostus on yksi tabletti kahdesti vuorokaudessa. 63
4 Lääkkeen ottaminen Lääke otetaan suun kautta. Ota lääke ruoan kanssa vatsavaivojen välttämiseksi. Ruokavalio ja liikunta Jotta diabeteksen hoitotasapaino pysyisi hyvänä, on tärkeää, että jatkat ruokavaliohoitoa ja liikunnan harrastamista myös Komboglyze-hoidon aikana. Noudata siis edelleen lääkärin tai hoitajan antamia ruokavalio- ja liikuntaohjeita. Jos kyseessä on painonhallintaa edistävää diabetesruokavalio, on erityisen tärkeää, että jatkat sen käyttöä myös Komboglyze-hoidon aikana. Jos otat enemmän Komboglyze-valmistetta kuin sinun pitäisi Jos otat enemmän Komboglyze-tabletteja kuin sinun pitäisi, ota heti yhteys lääkäriin tai hakeudu heti sairaalaan. Ota lääkepakkaus mukaasi. Jos unohdat ottaa Komboglyze-valmistetta Jos unohdat ottaa Komboglyze-annoksen, ota se heti kun muistat. Jos on kuitenkin jo aika ottaa seuraava annos, jätä unohtunut annos väliin ja ota seuraava annos tavanomaiseen aikaan. Älä ota kaksinkertaista Komboglyze-annosta korvataksesi unohtamasi annoksen. Jos lopetat Komboglyze-valmisteen oton Diabeteksen hoitotasapainon säilyttämiseksi jatka Komboglyze-valmisteen ottoa, kunnes lääkäri määrää sinut lopettamaan sen käytön. Jos sinulla on kysymyksiä tämän lääkkeen käytöstä, käänny lääkärin tai apteekkihenkilökunnan puoleen. 4. Mahdolliset haittavaikutukset Kuten kaikki lääkkeet, tämäkin lääke voi aiheuttaa haittavaikutuksia. Kaikki eivät kuitenkaan niitä saa. Metformiini, joka on toinen Komboglyzen vaikuttavista aineista, saattaa aiheuttaa hyvin harvinaisen (alle 1 käyttäjällä :sta) mutta vakavan haittavaikutuksen, maitohappoasidoosin. Sen yhteydessä vereen kertyy maitohappoa, ja tila voi johtaa kuolemaan. Maitohappoasidoosi on lääketieteellinen hätätilanne ja vaatii sairaalahoitoa. Sitä esiintyy etenkin munuaisten vajaatoimintapotilailla. Lopeta Komboglyzen käyttö ja mene heti lääkäriin, jos huomaat jonkin seuraavista maitohappoasidoosin merkeistä: viluinen tai epämukava olo voimakas pahoinvointi tai oksentelu tai vatsakipu selittämätön painon lasku lihaskrampit tiheä hengitys. Muita Komboglyzen mahdollisia haittavaikutuksia ovat seuraavat: Yleiset (1-10 käyttäjällä 100:sta) päänsärky lihaskipu oksentelu tai ylävatsavaivat virtsatietulehdukset ylähengitystietulehdukset nenänielutulehdus, samaan tapaan kuin vilustumisen tai kurkkukivun yhteydessä maha- tai suolitulehdus, joka johtuu joskus infektiosta 64
5 nenän sivuontelotulehdus, joka voi aiheuttaa kipua tai painon tunnetta poskien ja silmien alueella ilmavaivat heitehuimaus väsymys (uupumus). Melko harvinaiset (1-10 käyttäjällä 1 000:sta) nivelkipu erektiovaikeudet. Pelkkään saksagliptiiniin liittyvät haittavaikutukset: Yleiset huimaus väsymys (uupumus). Joillakin potilailla on havaittu pientä tiettyjen veren valkosoluarvojen (lymfosyyttiarvojen) alenemista, joka näkyy verikokeissa. Joillakuilla on myös esiintynyt ihottumaa ja ihoreaktioita (yliherkkyyttä) saksagliptiinihoidon aikana. Saksagliptiinin myyntiluvan myöntämisen jälkeen on ilmoitettu myös muista haittavaikutuksista. Niitä ovat olleet mm. vakavat allergiset reaktiot (anafylaksi) ja kasvojen, huulten, kielen tai nielun turvotus, joka voi aiheuttaa hengitys- tai nielemisvaikeuksia. Jos saat allergisen reaktion, lopeta Komboglyzen käyttö ja ota heti yhteys lääkäriin. Lääkäri saattaa määrätä sinulle lääkkeitä allergisen reaktion hoitoon sekä toista lääkettä diabeteksesi hoitoon. Haimatulehdustapauksia on ilmoitettu (melko harvoin). Haimatulehdus voi olla vakava, mahdollisesti henkeä uhkaava sairaus. Soita lääkärille, jos sinulla on vaikeaa, pitkittyvää vatsakipua, johon saattaa liittyä myös oksentelua. Kyseessä voi olla haimatulehdus. Pelkkään metformiiniin liittyvät haittavaikutukset: Hyvin yleiset (yli 1 käyttäjällä 10:stä) pahoinvointi, oksentelu ripuli tai vatsakipu ruokahaluttomuus. Yleiset metallin maku suussa. Hyvin harvinaiset alhaiset veren B 12 -vitamiiniarvot maksavaivat (maksatulehdus) ihon punoitus (ihottuma) tai kutina. Jos havaitset haittavaikutuksia, kerro niistä lääkärille, apteekkihenkilökunnalle tai sairaanhoitajalle. Tämä koskee myös kaikkia mahdollisia haittavaikutuksia, joita ei ole mainittu tässä pakkausselosteessa. 5. Komboglyzen säilyttäminen Ei lasten ulottuville eikä näkyville. Älä käytä tätä lääkettä läpipainopakkauksessa ja kotelossa mainitun viimeisen käyttöpäivämäärän (EXP) jälkeen. Viimeinen käyttöpäivämäärä tarkoittaa kuukauden viimeistä päivää. Säilytä alle 25 C. 65
6 Älä käytä tätä lääkettä, jos pakkaus on vahingoittunut tai avattu. Lääkkeitä ei tule heittää viemäriin eikä hävittää talousjätteiden mukana. Kysy käyttämättömien lääkkeiden hävittämisestä apteekista. Näin menetellen suojelet luontoa. 6. Pakkauksen sisältö ja muuta tietoa Mitä Komboglyze sisältää Vaikuttavat aineet ovat saksagliptiini ja metformiinihydrokloridi. Yksi kalvopäällysteinen tabletti sisältää 2,5 mg saksagliptiinia hydrokloridina ja mg metformiinihydrokloridia. Muut aineet (apuaineet) ovat Tabletin ydin: povidoni K30, magnesiumstearaatti. Kalvopäällyste: polyvinyylialkoholi, makrogoli 3350, titaanidioksidi (E171), talkki (E553b), keltainen rautaoksidi (E172) Painomuste: shellakka, indigokarmiini (E132) Lääkevalmisteen kuvaus ja pakkauskoot Komboglyze 2,5 mg/1 000 mg kalvopäällysteinen tabletti on vaaleankellertävä tai vaaleankeltainen ja soikea tabletti, jonka toiselle puolelle on painettu 2.5/1000 ja toiselle puolelle 4247 sinisellä musteella. Komboglyze on pakattu alumiinisiin läpipainopakkauksiin. Pakkauksessa on 14, 28, 56 ja 60 kalvopäällysteistä tablettia läpipainopakkauksissa, joissa ei ole repäisyviivoja, monipakkaus sisältää 112 (2 x 56) ja 196 (7 x 28) kalvopäällysteistä tablettia läpipainopakkauksissa, joissa ei ole repäisyviivoja, ja 60 x 1 kalvopäällysteistä tablettia yksittäispakatuissa läpipainopakkauksissa. Kaikkia pakkauskokoja ei välttämättä ole myynnissä kaikissa maissa. Myyntiluvan haltija ja valmistaja Myyntiluvan haltija Bristol-Myers Squibb/AstraZeneca EEIG Bristol-Myers Squibb House Uxbridge Business Park Sanderson Road Uxbridge Middlesex UB8 1DH Iso-Britannia Valmistaja Bristol-Myers Squibb Company Contrada Fontana del Ceraso IT Anagni (FR) Italia Lisätietoja tästä lääkevalmisteesta antaa myyntiluvan haltijan paikallinen edustaja: België/Belgique/Belgien Bristol-Myers Squibb Belgium S.A./N.V. Tél/Tel: България АстраЗенека България ЕООД Teл.: +359 (2) Lietuva UAB AstraZeneca Lietuva Tel: Luxembourg/Luxemburg Bristol-Myers Squibb Belgium S.A./N.V. Tél/Tel:
7 Česká republika Bristol-Myers Squibb spol. s r.o. Tel: Danmark Bristol-Myers Squibb Tlf: Deutschland Bristol-Myers Squibb GmbH & Co. KGaA Tel: Eesti AstraZeneca Tel: Ελλάδα Bristol-Myers Squibb A.E. Τηλ: España Bristol-Myers Squibb, S.A. Tel: France Bristol-Myers Squibb SARL Tél: + 33 (0) Hrvatska AstraZeneca d.o.o. Tel: Ireland Bristol-Myers Squibb Pharmaceuticals Ltd Tel: (1 800) Ísland Vistor hf. Sími: Italia Bristol-Myers Squibb S.R.L. Tel: Κύπρος Bristol-Myers Squibb A.E. Τηλ: Latvija SIA AstraZeneca Latvija Tel: Magyarország Bristol-Myers Squibb Gyógyszerkereskedelmi Kft. Tel.: Malta Associated Drug Co. Ltd Tel: Nederland Bristol-Myers Squibb BV Tel: Norge Bristol-Myers Squibb Norway Ltd Tlf: Österreich Bristol-Myers Squibb GesmbH Tel: Polska Bristol-Myers Squibb Polska Sp. z o.o. Tel.: Portugal Bristol-Myers Squibb Farmacêutica Portuguesa, S.A. Tel: România Bristol-Myers Squibb Gyógyszerkereskedelmi Kft. Tel: + 40 (0) Slovenija AstraZeneca UK Limited Tel: Slovenská republika AstraZeneca AB, o.z. Tel: Suomi/Finland Oy Bristol-Myers Squibb (Finland) Ab Puh/Tel: Sverige Bristol-Myers Squibb AB Tel: United Kingdom Bristol-Myers Squibb Pharmaceuticals Ltd Tel: + 44 (0800)
8 Tämä pakkausseloste on tarkistettu viimeksi marraskuussa 2013 Lisätietoa tästä lääkevalmisteesta on saatavilla Euroopan lääkeviraston kotisivuilta 68